text: Ikke meget at glæde sig over for det danske publikum
  12 juni 2016 kl. 04.47
  De godt 12.000 tilskuere på Casa Arena i Horsens måtte kigge langt efter danske toppræstationer under lørdag aftens Speedway-grandprix i Casa Arena i Horsens.
  Der var ikke meget at glæde sig over for de mange danske tilskuere ved lørdag aftens speedway-grandprix i VM serien i Casa Arena. Ingen af de fire deltagende danskere gjorde sig særligt bemærket under aftenes løb, som er det trejde i denne sæson i VM-klassen.
  De otte med flest point efter 20 heats går i semifinalen, og Nicki Petersen når selve finalen mellem de fire bedste, men bliver udelukket i finaleheatet fordi han kører sammen med den engelske verdensmester Tai Woffinden i et sving.
  I den samlede stillingen ligger danskeren  Peter Kildemand på en 6. plads med 28 point. Nicki Petersen indtager 10. pladsen med 24 point, Niels-Kristian Iversen 13. pladsen med 19 point, og Anders Thomsen indtager 17. pladsen med 5 point. 
  Englænderen Tai Woffinden og australske Chris Holder deler første pladsen med 39 point.
  Der køres igen Speedway-grandprix i VM-klassen den 25. juni i Prag.
  ","")$x("","")%>-->
  